Ieslodzījuma vietu pārvaldes

iepirkuma

**"Daugavgrīvas cietuma Grīvas nodaļas 5. korpusa remonts"**

**(iepirkuma identifikācijas numurs IeVP 2017/85)**

Piedāvājumu vērtēšanas protokols Nr. 2017/85/4

Rīgā 2017. gada 6.oktobrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Daugavgrīvas cietuma Grīvas nodaļas 5. korpusa remonts" (iepirkuma identifikācijas numurs IeVP 2017/85) (turpmāk – Iepirkums) sēdē   
plkst. 10.20, Stabu ielā 89, Rīgā, 315. kabinetā, piedalās:

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs.

**Protokolē:**

Pārvaldes centrālā aparāta Iepirkumu un līgumu daļas galvenā specialiste Māra Stepanova

**Iepirkuma priekšmets un īss tā apraksts**:

Daugavgrīvas cietuma Grīvas nodaļas 5. korpusa remonts

**Sēdi vada:** N. Gruzdova

**Sēdes gaita:**

N. Gruzdova informē par 2017.gada 28.septembra iepirkumu komisijas lēmumu (piedāvājumu vērtēšanas protokols Nr.2017/85/3) par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA"ARS GROUP", reģistrācijas Nr.41503055035, Pasažieru iela 4, Daugavpils, LV-5401.

Pārvaldē 2017.gada 5.oktobrī tika saņemta SIA"ARS GROUP", reģistrācijas Nr.41503055035, vēstule, no kura satura izriet, ka sakarā ar uzņēmuma noslogojumu un lai nerastos saistību neizpildes riskus minētais komersants atsākas parakstīt iepirkuma līgumu.

Saskaņā ar Iepirkuma nolikuma 9.3. apakšpunktu, ja izraudzītais pretendents atsakās slēgt Iepirkuma līgumu vai nenoslēdz to paredzētajā termiņā, tiesības slēgt Iepirkuma līgumu tiek piešķirtas nākamajam pretendentam, kura piedāvājums ir atzīts par piedāvājumu ar viszemāko kopējo līgumcenu atbilstoši Nolikuma 8. punkta nosacījumiem.

Atbilstoši 2017.gada 28.septembra piedāvājumu vērtēšanas protokolā Nr.2017/85/3 minētajam, nākamais pretendents ar viszemāko kopējo līgumcenu ir SIA "BORG", reģistrācijas Nr.41503012572:

|  |  |  |
| --- | --- | --- |
| **Iepirkuma priekšmets** | **Līgumcena, EUR (bez PVN) (piedāvājuma izvēles kritērijs)** | **Cena, EUR (ar PVN) (informācijai)** |
| Daugavgrīvas cietuma Grīvas nodaļas 5. korpusa remonts | 169153,03 | 204675,17 |

Ņemot vērā, ka piedāvājuma izvēles kritērijs ir – viszemākā nosacītā līgumcena (bez pievienotās vērtības nodokļa (turpmāk – PVN), kas atbilst Iepirkuma nolikumā minētajām prasībām un Iepirkuma nolikuma tehniskajai specifikācijai, līguma slēgšanas tiesības būtu piešķiramas SIA "BORG", reģistrācijas Nr.41503012572, Mazā Dārza iela 5-7, Daugavpils, LV-5404.

Atbilstoši Publisko iepirkumu likuma (turpmāk – Likums) 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam   
SIA "BORG", reģistrācijas Nr.41503012572:

– Iepirkuma piedāvājuma iesniegšanas termiņa pēdējā dienā (t.i. 2017.gada 22. septembrī) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA "BORG", reģistrācijas Nr.41503012572, Mazā Dārza iela 5-7, Daugavpils, LV-5404.
2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.
3. Atbilstoši Pārvaldes 2013. gada 6. marta iekšējiem noteikumiem   
   Nr. 1/13.1–n.–5 "Publisko iepirkumu organizēšanas kārtība Ieslodzījuma vietu pārvaldē" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.
4. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst. 10.50

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: J.Baranova

V.Petruhins

G. Bogdanovs

Protokolētājs: M.Stepanova